52 24 679 Πρός τό προεδρεῖο τῆς Βουλῆς ΕΡΩΤΗΣΗ γιά τούς κ.κ. Ὑπουργούς Ἐσωτερικῶν Δημοσίων Ἔργων Οἱ κάτοικοι τῆς περιοχῆς Ἀστακοῦ καί Μύτικα(ξηρόμερο) Αἰτωλοακαρνανίας ἀντιμετωπίζουν τεράστιο πρόβλημα ὕδρευσης. Ἀλλά ἡ ὕδρευση δέν εἶναι τό μόνο πρόβλημα πού ἀντιμετωπίζουν γιατί ἡ ἐγκατάλειψη τῆς περιοχῆς ἐκτείνεται σέ ὅλους τούς τομεῖς. Ἀδικαιολόγητα καθυστερεῖ ὁ δρόμος Ἄκτιου-Μεσολογγίου- Ἀστακοῦ. Σ᾿ αὐτά τά δυό βασικά προβλήματα προστίθενται: ἡ ἔλλειψη ἰατρικῆς περίθαλψης τῶν ὀρεινῶν περοοχῶν, ἡ ἔλλειψη ἱκανοῦ ἀριθμοῦ αἰθουσῶν διδασκαλίας στά γυμνάσια, ἡ μή ἐπέκταση τοῦ ἀρδευτικοῦ δίκτυου Λεσινίου γιά τήν ἄρδευση τοῦ κάμπου Ἀστακοῦ (8000 περίπου στρεμμάτων), ἡ ἔλλειψη δημόσιου γυμναστήριου, ἡ ἔλλειψη καθηγητῶν ἀνάλογα μέ τίς ἀνάγκες τοῦ γυμνασίου καί τοῦ λυκείου Ἀστακοῦ. Ἐρωτᾶται κατά συνέπεια ἡ κυβέρνηση τί μέτρα πρόκειται νά λάβει γιά νά καλύψει τίς ἀνάγκες τῆς περιοχῆς, ὥστε νἀ τερματιστεῖ ἡ ἀπαράδεκτη αὐτή κατάσταση.